CELEX: 32010R1106
Language: da
Date: 2010-11-30 00:00:00
Title: Kommissionens forordning (EU) nr. 1106/2010 af 30. november 2010 om udarbejdelse af en liste over foranstaltninger, der udelukkes fra anvendelsen af Rådets forordning (EF) nr. 485/2008 om medlemsstaternes kontrol med de foranstaltninger, der indgår i ordningen for finansiering gennem Den Europæiske Garantifond for Landbruget

1.12.2010   
            
            
               DA
            
            
               Den Europæiske Unions Tidende
            
            
               L 315/16
            
         KOMMISSIONENS FORORDNING (EU) Nr. 1106/2010
   af 30. november 2010
   om udarbejdelse af en liste over foranstaltninger, der udelukkes fra anvendelsen af Rådets forordning (EF) nr. 485/2008 om medlemsstaternes kontrol med de foranstaltninger, der indgår i ordningen for finansiering gennem Den Europæiske Garantifond for Landbruget
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 485/2008 af 26. maj 2008 om medlemsstaternes kontrol med de foranstaltninger, der indgår i ordningen for finansiering gennem Den Europæiske Garantifond for Landbruget (1), særlig artikel 1, stk. 2, og
   ud fra følgende betragtninger:
   
               (1)
            
            
               Forordning (EF) nr. 485/2008 vedrører kontrol af, om de foranstaltninger, der direkte eller indirekte indgår i ordningen for finansiering gennem Den Europæiske Garantifond for Landbruget (EGFL), rent faktisk er blevet gennemført på behørig vis, idet kontrollen foretages på grundlag af forretningspapirer fra støttemodtagerne eller de betalingspligtige. Det er imidlertid hensigtsmæssigt at udelukke de foranstaltninger fra ordningens anvendelsesområde, som ifølge deres natur er uegnede til efterfølgende at blive kontrolleret på grundlag af forretningspapirer.
            
         
               (2)
            
            
               En liste over fritagne foranstaltninger findes i Kommissionens forordning (EF) nr. 2311/2000 af 18. oktober 2000 om udarbejdelse af en liste over foranstaltninger, som Rådets forordning (EØF) nr. 4045/89 ikke gælder for, og om ophævelse af beslutning 96/284/EF (2). Da der er sket ændringer i landbrugslovgivningen, er det nødvendigt at ajourføre nævnte liste.
            
         
               (3)
            
            
               Visse foranstaltninger vedrører betalinger, der enten er arealrelateret eller ikke er forbundet med forretningspapirer, der kan kontrolleres. Det er derfor hensigtsmæssigt at udelukke sådanne foranstaltninger fra anvendelsesområdet for forordning (EF) nr. 485/2008.
            
         
               (4)
            
            
               Der bør tages hensyn til, at visse foranstaltninger, der tidligere er blevet finansieret gennem Den Europæiske Udviklings- og Garantifond for Landbruget, Garantisektionen, nu finansieres gennem Den Europæiske Landbrugsfond for Udvikling af Landdistrikterne (ELFUL) som fastsat i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3).
            
         
               (5)
            
            
               Af klarhedshensyn bør forordning (EF) nr. 2311/2000 derfor ophæves og erstattes af en ny forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for Landbrugsfondene —
            
         VEDTAGET DENNE FORORDNING:
   Artikel 1
   Det kontrolsystem, der er fastsat i forordning (EF) nr. 485/2008, gælder ikke for de foranstaltninger, der er opført på listen i bilaget til nærværende forordning.
   Artikel 2
   Forordning (EF) nr. 2311/2000 ophæves.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. november 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 143 af 3.6.2008, s. 1.
   
      (2)  EFT L 265 af 19.10.2000, s. 10.
   
      (3)  EUT L 209 af 11.8.2005, s. 1.
   
      BILAG
      
         Foranstaltninger, som kontrolsystemet i forordning (EF) nr. 485/2008 ikke gælder for
      
      Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1) med hensyn til:
      
                  a)
               
               
                  den fælles markedsordning for hør og hamp bestemt til fiberproduktion, når støtten efter artikel 91 i nævnte forordning udbetales til landbrugeren
               
            
                  b)
               
               
                  følgende foranstaltninger i den fælles markedsordning for vin:
                  
                              i)
                           
                           
                              rydningsordningen, jf. artikel 85o til 85x
                           
                        
                              ii)
                           
                           
                              støtte efter enkeltbetalingsordningen, jf. artikel 103o
                           
                        
                              iii)
                           
                           
                              omstrukturering og omstilling af vindyrkningsarealer, jf. artikel 103q
                           
                        
                              iv)
                           
                           
                              grøn høst, jf. artikel 103r
                           
                        
                              v)
                           
                           
                              destillation af konsumalkohol, jf. artikel 103w.
                           
                        
            
         (1)  EFT L 299 af 16.11.2007, s. 1.